Pinqyuwan na sraral Tayal 泰雅的故事

泰雅族 傳統文化 
Pinqyuwan na gow鳩的傳說

  pinqyuwan na gow bqhniq maki qutux laqi kneril. mssi balay inlungan ka yaba nya. ana musa inu yaba nya ga, san nya mnaga na suruw ngasal n_gon nya krryax. maki qutux ryax, musa mlata rgyax cyugal ryax qu yaba nya. ru mssul mha：cyugal ryax khnyan ga pnnaga ta nngan ta krryax qasa muci mssun. babaw na sa ru.. si ktay tehuk cyugal ryax la. sasan ryax nasa lga, siy kayal laqi kneril mha：『aya plukus saku lukus giqas, musa saku mnaga yaba maku la.』

  smyuk kmayal yaya nya mha：『usa phapuy ha！』helaw balay musa rmaw phapuy qu laqi keril qasa. masuq phapuy lga, siy kusa lozi：『aya ita lukus musa saku mnaga yaba la.』 siy kayal lozi yaya mha：『usa kmagaw lozi ha.』helaw balay musa masuq kmagaw qu laqi kneril, ru msina lukus lozi mha：『musa saku mnaga yaba la.』ana ga siy kayal lozi yaya mha：『knwan na usa rmaw mahuq lukus lozi ha.』siy nya say kya ptqleh smgyuwaw qu laqi kneril. si ktay sobeh ska wagi la. trang nasa lga, siktay wal ma. lap！ mlaka babaw namuw qu laqi kneril. ru m’qbhniq la. siy‘nkux qu yaya moyay balay mlawa mha：『nyux lulus giqas. usa mnaga yaba su la.』ana ga, wal mlaka qu laqi qasa, ru Wu---Wu--！muci mlawa m’qhniq na gow la. nanu ana tehuk misuw qani ga, trang cyux pgow qu qbhniq gow qasa ga, yan na mramat balay ru mqelang balay pongan la.

 squliq na bsingut 矮人的故事 
raral raral mga maki beh qalang Kuharan qasa ga mstnaq qu squliq na bsingut ru bnkis ta.msqun mqyanux qu kwara nha.rhyal Kuharan qani ga cyux khangan na Sanlinka misu ru rhyal na ita Tayal raral squliq bsingut qani ga.lokah balay musa rmaw pmuya singut,qcyay,nghi mpgalu balay ru msblaq balay msqun mqyanux ki bnkis ta. Maki qutux ryax kmyal qu bnkis na bsingut mha pgyara sami la mosa sami skura qutux ryax la bahahmswa nyux n_gyut hopa hi mamu masoq simu mpox hi sminan.aring kay lga ini ktay balay qu squliq nha la. Misu qani maki qutux squliq lokah balay musa mlata.Iyu qu lalu nya.mglu squ rangi nya musa mlata beh rgyax.ktan nha qu sinbilan pinhaga na bsingut haga btunux ru blihun pinhaga qani ga cyux maki squ suruw na Babusuyen qasa,    Kmayal bnkis myan mha s，nun balay qu squliq bsingut qasa.

Kyapun ngarux qu laqi kneril女孩被熊捉住

Sraral hiya mga maki sazing mtswe kneril, qsuyan hiya ga Upah lalu nya ru sswe hiya ga Yaway aki musa tmqhuniq ma mpanga kiri ru maras soki musa sa lhlahuy ini tehok lhlahuy na ga si ktay ini baqi sa minkahun inu qu qutux krahu balay na ngarux nyal mwah kmyap lha si hwaw qu Upah mha “Yaway hazi pgyay usa ngasal”son nya wal balay thoyay mgyay qu sswe nya ana ga nyux kyapun na ngarux qu Upah hiya la. mngungu balay qu Upah ru memaw mkngta ini qbaq ryax la kyapun ngarux qu Upah glikun na ngarux kwara qu lukus na Upah memaw si cinbbwax ru rasun

nya pqaya sa qara na qhuniq qu Upah mbyaq qu ngarux mwah magal btunux akianya kbkon tunux na Upah ru nniqun nya tunu mkaraw qu ngarux obeh tehoq beh na Upah qasa lga magal soki

qu Upah htngan nya qba ngarux wal mha”wax”mhutaw te kyahu qu ngarux lru mhuqil la. ini kbsyaq lga tehok qu qsuyan mlikuy ru yabanqu Upah ktan nha qu ngarux nyux mhuqil beh na puqing qhuniq mlawa qu Upah mha”laxi uwah mkaraw”son nya qu qsuyan nya baha hmswa gaga ita Tayal raral ga psaniq mita hi na tnaqan ka nyux mbbwax ma nanu yasa qu yaba qu musa mkaraw sagal nya qutux lbak abaw bgayaw sbun nya ru spanga nya mwah mbyaq la

Pinqyway ywaw na Hlalus

mrhuw raral balay ga maki qutux hupa balay na squliq ma. Halus san nha Smi lalu.(Halus巨人之意)cyux mtama ktan ga wiwan qutux rgyax kinhopa Kay qutux llyung wal hminas qalang myan .ana hopa qsya llyung ga .qutux Nya balay qara pngiya wal gsiyap. Tayal raral ga mqumah tmubux trakis  muya nghi sehuy ramat .musa rgyax qyunam maras hozil qmalup qsinuw biyoq qnhyun para bqanux sqyanux nha . Ana ga musa qmalup kryax ga wal lmon maniq na Halus ma nanu yasa Qu ungat niqun na Tayal .mnglung qu Tayal muci ini ta phqeliy qu Halus Qani ga iyat ta pqaniq qsinuw knuaw kryax . Maki qutux ryax .muluw qutux btunux mtumaw hopa balay .maki ibaw Rgyax ，twan nha qhuniq mkiyay slingun  nha qu btunux .memaw mtalah mkilux Qhyagun qu batunux wal Bulung Bulung Buyus Buyus qu byunux .splawa nha Qu Halus mha wal phquyaw qsinuw lama maniq kya kiy...mqas balay qu Halus Lama mngaqa ngwaq nya .wal memwa muci zyus hngiyang msheluq mzyup nqwaq Nya .siy txal mtboyak Wax mtgayaw Blung mtgtuw qu rhiyal mhuqil la. Aring kya musa rgyax qmalup qu Tayal ga mqas balay siy kbuwi mpanga Qsiuw memwa mrimuy roziq na Yaya tmahuk biyoq qnhyun .Aha mnbuw ayang qsinuw .

Kli ru Ghap

Maki qutux mkilux balay na，bagan.kay qutux kli mwah tbaswa puqin qhuniq.mqelang ru mnguqu.Ah!yan qani s’abi cikay ga blaq balay.trang aki mabi lga…Cikuy hngyang muci:kli!kli! Mtulq qu kli wi!ima qu cyux mlawa Nyux saku sqani muci.wal squ roziq na kli.ktan nya qutux gkap cyux tpa gaya nya. Memaw mrbin qu ghop muci:kli!z’aniy cikay gaya su ma?aki saku mhutuw uraw. usa binah p’abi saku]muci smyuk qu kli. galu cikay ma siki mhutaw saku uraw ga yasa saku thuyay mrkyas Smyuk qu kli muci:baq su mrkyas uzi?ima snhi inkyasan su qani minnanu qukinhopa su? kli!lahi saku kcipo mita ay!babaw nya ga hnasun misu kinhopa mu ini saku ksywa mgami saku uraw ru psyaxan saku na wagi lga mrkyas saku la kli qani ga ini nya pongi qu ke na ghap. Psyaqan kli nuci:yasaga psyaxan saku na wagi uzi aki saku minnanu kinhopa la. Smyuk qu ghap:iyat ay pshop saku qsya na uraw uzi. P’uciy su nanu pshop qsya uraw. Bahahmswa thuyay saku mgami rhiyal lga pqyanux saku la. Ana ini snhi qu kli ga wal nya szuy qu gaya nya wal mhutaw rhiyal qu ghap. Aring kya lga qwalax behuy uraw prkyas hiya n-gyut mrkyas qu ghap ru mqhuniq la. Helaw balay qu ryax.ktan qu kli uzi lga mnkis ru ini thuyay qmalup la.usuw balay qu kakay nya mwah tbasaw puqin qhuniq. kli!bsyaq balay ini misu ktay la, Mnkux qu kli mita krahu na qhuniq. isu nyux kmal qani san nya maqut. wal su zngyan lga kuzing gag hap qasa ru nyux saku krhu la! muci qu qhuniq. ubaq isu ga talagay nyux su krhu balay la]msyayux qu kli kmal. laxiy sayux !mqelang su ga uwah qeli mtama cisan sqaniy san na qhuniq. Aring kya lga mssbes krryax lhga qasa la.